gentaiscool/nusaparagraph_emot huggingface dataset:
Dino iki aku ambek keluarga gedeku liburan nang Taman Safari. Mbari ngelewati hutan sing isine kewan sing dijarno dalan-dalan dan gak dikurung, akhire awak dewe tutuk nang panggon rekreasine. Nang kono, onok sing nyarano gawe ndelok atraksi gajah sing wes kate dimulai. Gak atek protes, awak dewe langsung gas gawe melbu panggon atraksi gajah. Kudune pas awak dewe lunggo, atraksine iku isok dimulai. Dadakno acarane ditunda soale gajahe sek ngising. Dan ngisinge iku nang panggung atraksine sing marakno aku gilo dewe. Wes ndelok bentukan telek e, terus mambune luar biasa. Pingin metu, cuma wes gak isok. Akhire aku nutupi sak rai nganggo kerudungku ben gak ndelok dan gak ngambu telek e gajah iku mau.

Emotion: disgusted
Ngapurani wong liya sak durunge turu kuwi bagian saka ngilangake trauma pas isih cilik, kaya contone pas cilik tau oleh kekerasan saka guru, kanca, utawa wong tuwa sing bisa mbentuk kepribadian sing wedinan lan gampang emosi. Kepribadian kuwi ya efek saka trauma isih cilik sing nuwuhake proteksi sih kelebihen banjur marai sifat elek lan dendam kuwi tambah gedhe. Nanging akeh sing ngakoni yen salah sawijining dalan sing bisa marai trauma kuwi ilang yaiku ngapurani wong sing wis nggawe lara atii sak durunge turu ben turune saya penak. Sing dadi beban ning ati uga bisa ilang lan bisa ngikis dendam lan emosi kang kependhem.

Emotion: sad
Nemu harta karun iku rasane kaya nemu rejeki nomplok sing lugur teka langit. Wong sing bisa nemu harta karun sejatine wong sing beja banget. Harta karun senajan akeh maceme, nanging yen wis diceluk harta karun iku bisa wae barang sing nilaine gedhe banget. Barang sing dianggep harta karun kayata emas, perak, dhuwit lawas, senjata lawas, lan barang liyane sing sekirane pas didol bisa payu larang banget. Mula yen nemu harta karun kudu bisa ngeramut sing bener. Ora perlu dipamerna ana ing sosial media, amarga ora kabeh wong iku duweni niat sing apik. Ana sisan wong sing duweni niat elek kanggo nyolong harta karun iku. 

Emotion: surprise
Sing jenenge begal iku gak kenal panggon, isok kedaden nang ndi ae. Hal iku sing marakno awak dewe kadang ngeroso gak aman gawe lungo nang ndi ae, opo maneh nek bengi. Gawe awakmu kabeh, terutama sing wedok, aku nduwe tips ben isok kehindar teko begal. Siji, dekek barangmu nang bagasi motor. Wong begal gak bakal nyerang wong sing ketok gak nggowo opo-opo. Loro, lewat dalan gede nek bengi, hindari dalan sepi utowo gang tikus. Telu, ojok metu dewean, ngajako konco ben onok sing ngancani. Terakhir, ojok lali dungo nang gusti Allah, njaluk perlindungan nang ndi ae. Iku mau cara-cara sing gampang dan isok mbok lakoni kapan ae.

Emotion: fear
Sekarat kui wis fitrahe menungso. Cepet opo suwe awak dhewe bakal ora ono meneh neng donyo iki.  Awak dhewe ora entuk wedi ditinggal mati. Awak dhewe sing urip iki entuk berusaha supoyo wong kui mari. Nanging awak dhewe uga kudu inget yen sing marangi sehat lan sing nyabut kuasa kui Gusti Allah. Yen Dheweke kepengen wonge kui isih urip, wong kui tetep bakal urip. Lan sakwalike, yen Dheweke kepengen ketemu karo wong kui, Dheweke bakal nyabut nyowone. Urip kui mung sedelo lan uga wis ono sing ngatur. Yen awak dhewe ngelawan karo sing kuasa, awak dhewe jenenge ora tahu diri. Awak dhewe dadi hamba sing kemaki.

Emotion: fear
"Durung 5 menit" yaiku istilah sing muncul saka menungsa amarga eman yen ana panganan sing ceblok. Istilah iki ana amarga bakteri sing ana ning panganan kuwi dianggep ora bekembang amarga kontak marang panganan ya mung 5 menit. Nanging, ana wong sing percaya yen 5 menit iki wektu sing singkat kanggo bakteri dadi akeh, kamangka istilah iki ana saka wong sing eman panganane ora bisa dipangan maneh, padahal miturut ilmu biologi, perkembangan bakteri iki cepet banget lan bisa kurang saka 5 menit. Apa amneh lingkungan sing ana ning sekitar panggon mangan kuwi rusuh banget. Amarga kuwi, istilah iki sajane ora relevan lan panganan sing wis ceblok kuwi kudune tetep njijiki. 

Emotion: disgusted
Pas aku dolan nang kediri karo koncoku, aku mampir nang gone omahe koncoku sing wes gawe usaha nang kampung inggris. Nag kono aku ngomong ambek bocahe nag aku ate nginep suwengi, terus jare koncoku maeng, "ora opo-opo sak ulan yo ora opo-opo". Pas aku nginep nag kono aku karo koncoku golek mangan disek sak durunge turu. Mari ngunu aku ketemu ambek koncoku maeng. Bocahe gowo tepung ambek ember cilik, tak takoni, lapooh gowo iku? bocahe jawab "aku ate gawe pentol cak". terus aku takok "Lah piye carane gawe?". Bocahe jawab "rinio tak ulangi". Lah pas iku aku disudono carane gawe pentol awit teko takerane sampek carane godok ambek gawe caose. Dadi iku maleh dadi pengalaman sing pelaing nyenengno nag uripku ambek koncoku sing tak jak dolan mrono. Soale jarang wong sing gelem ngulangi gawe-gawe ngunuku.

Emotion: happy
Babagan sing paling sensitif dibahas ning rumah tangga yaiku babagan selingkuh lan pegat amarga ning jaman saiki, kabeh potensi kuwi mesti ana. Potensi selingkuh iki uga ditemokake ning sekabehe panggon, kaya kampus, kantor, panggon dolan, reuni, lan akeh panggon liyane. Ora nutup kemungkinan yen selingkuh iki ora mung dilakoni karo wong sing pacaran, wong sing wis rabi taun-taunan lan wis duwe anak iki uga bisa selingkuh yen ora pinter-pinter njaga ati. Kamangka kuwi, kanggo sing wis duwe gendhakan utawa bojo, mendhing saiki ayo luwih ngerasakake sukur ben ora gampang noleh marang liyane lan kegudho karo wong sing sak mestine ora ngerusak hubungan. 

Emotion: angry
Semester iki Vernon kanti tenanan. Biji ujiane semester wingi rada elek, dadine Vernon diseneni karo wong tuwane. Isuk nganti bengi Vernon mbaleni kabeh materi pelajarane sing kirane durung dingerteni. Vernon uga ora tau mbolos sekolah supaya ora kari anggone nrima pelajaran teka gurune. Dina ujian wes teka. Vernon ngerasa gampang kanggo njawab kabeh pitakonan ing ujiane lan dheweke percaya bijine semeter iki bakalan apik. Nalika wis wayah njupuk rapot, Vernon kaget amarga dheweke oleh biji sing apik banget. Ora mung kuwi, dheweke uga oleh penghargaan siswa sing bijine paling apik nomer siji ing kelas. Vernon ngerasa perjuangane kanggo mbayar biji semester wingi wis kebayar kabeh.

Emotion: happy
Sabtu kuwi, Anita lagi ndredeg amarga dina iki pengumuman seleksi ning perguruan tinggi. Anita wis poyang-payingan amarga dekne wedi ora ketampa marang kampus lan jurusan sing dikarepake dekne lan wong tuwane. Anita pengen mlebu jurusan akuntansi ning UNS amarga UNS kuwi cedhak saka omah lan kualitas alumnine ya apik. Barang wis jam 3 sore, Anita mbuka pengumuman kuwi lan ana pemberitahuan yen Anita diterima. Anita langsung bungah lan sujud syukur amarga seneng yen ketampa. Bapak Ibune uga seneng amarga Anita bisa klebu ning jurusan kuwi. Anita langsung ngurus pendaftaran lan golek informasi kapan mulai ospek lan sapa wae kanca sing ketampa ning UNS. 

Emotion: happy
Taun 2022 iki, sinetron sing sempet disenengi wong-wong neng taun 90-an digawe ulang kanggo ngisi layar biokop. Sinetron sing dimaksud kui judul Noktah Merah Perkawinan lan filme uga bakal nganggo judul sing podo. Ceritone kui babagan pernikaha sing arep remuk mergo sing lanang kui selingkuh karo wedokan liya. Akeh wong sing biyen nonton sinetrone kui ora kegowo emosi pas nonton sing versi sinetrone kui. Akeh sing ngaggep critone kui tenanan. Wong sing nesu kui iso digawe nesu-nesu tekan kegiatan sing biasa dilalakoni. Harapane film sing digawe ulang iki bakal sesukses koyo versi sinetorone. Sing bakal dadi lakon neng versi film iki, yaiku Oka Antara, Marsha Timothy, lan Sheila Dara.

Emotion: angry
Ora ono wong sing diselingkuhi kui ora nesu karo pasangane. Sak ora-orane dheweke bakal ngeroso kuciwo lan berkurang rasa percoyone.  Alesane wong sing selingkuh kui ono werno-werno. Sing cetho, selingkuh kui dudu mergo perkoro rupa sing ayu utowo ganteng. Akeh certio, wong sing selingkuh karo wong sing luwih elek seko pasangane. Alasan utama wong selingkuh kui mergo dheweke golek opo sing ora iso dientoke seko pasangane sing saiki. Sebenere iki perkoro sing alamiah banget. Koyo tabiat asline menungso sing ora tau puas karo opo sing wis diduweni. Nanging kudune, wong kui kudu nahan nafsu kui yen wis ono ikatan, opo meneh yen ikatane kui suci koyo pernikahan.

Emotion: angry
Biasana sekolah kui, paling ora setaun pisan, bakal ngadake resik-resik bareng sak sekolahan. Awak dhewe kudu ngeresiki kelas dhewe lan lingkungan neg sekitare. Pas lagi reresik kui, awak dhewe sok nemu hal-hal sing marake awak dhewe gilo. Supoyo awak dhewe iso ngejalanke tugas seko sekolahan kanthi lancar, ono beberapa hal sing iso awak dhewe lakoke. Sing kesiji, awak dhewe iso nganggo masker supoyo yen ono ambu ora patio enak ambune rodo berkurang. Sing keloro, awak dhewe iso nganggo sarung tangan. Biasane neng laci-laci mejo utowo neng got ngarep kelas kui, awak dhewe sok ketemu sampah-sampah sing suwe ora keguak. Awak dhewe iso nganggo sarung tangan kui supoyo ora jijik jupuke.

Emotion: disgusted
Onok akeh pol cara gawe ngilangno emosi negatif sing marakno awak dewe ngamuk karepe dewe. Salah sijine iku dolen nang taman bermain. Taman bermain iku gak mek panggon gawe seneng seneng tok, tapi isok sisan dadi panggon gawe ngeculno emosi negatif. Carane iku numpak wahana ekstrem. Teko wahana ekstrem iku, awak dewe isok mbuengok banter sak puase. Nek wes ngono, emosi sing onok nang awakmu isok ilang ngono ae. Soale fokuse awak dewe iku dadi mek nang wahana ekstrem iku mau. Emosi marah iku isok ganti dadi adrenalin sing sifate luwe nang positif. Makane gak heran nek akeh wong stres pelampiasane nang wahana ekstrem.

Emotion: fear
Ngeroso wedi neng panggon sing awak dhewe ora kenal kui wajar. Rasa wedi kui jedul mergo awak dhewe ngeroso kuwatir. Awak dhewe ngebayangke yen awak dhewe kesasar neng panggon kui lan ora iso bali. Awak dhewe uga lumrah yen awak dhewe ngeroso ora nyaman. Neng kono kui, ora ono utowo ora akeh wong-wong sing awak dhewe ora kenal. Awak dhewe dadi ono roso curigo. Awak dhewe ngebayangke seko akehe wong sing ono neng kono, mungkin bakal ono siji utowo loro wong sing arep ngelarane awak dhewe. Mungkin kui ora bakal kedadean, nanging kemungkinan tetep ono lan awak dhewe ora iso ngatur kui.

Emotion: fear
Panggon-panggon sing sepi lan peteng kui pancen medeni. Mungkin, sing gawe awak dhewe wedi karo panggon sing koyo ngono kui mergo awak dhewe wedi nek ngerti-ngerti ono demit sing jedul seko sudut ruang peteng kui. Supoyo awak dhewe ora wedi neng kondisi sing koyo ngono ono beberapa hal sing iso awak dhewe lakoke. Sing kesiji, awak dhewe kudu gowo senter neng endi-endi. Utowo neng jaman saiki, iso ngurupke senter seko HPne dhewe-dhewe. Sing keloro, yen awak dhewe arep neng panggon sing sepi lan peteng kui, awak dhewe iso ngejak konco. Sing ketelu, awak dhewe iso golek dalan sing liyo utowo ruangan sing liyo.

Emotion: fear
Pas eyang putri seko bapakku sedo, sing ono neng kono kui paklikku. Anake eyang sing jogo dheweke kui mung paklike kui. Bapakku wis ora ono. Ono anak sing lagi nyambut gawe neng luar kota lan anak sing sijine kui lara stroke dadi ora iso neng endi-endi. Jarane pakliku sing ngancani, eyang sedo bar salat subuh. Dheweke lagi jipuk banyu putih neng buri, pas balik ngerti-ngeti eyangku wis ora napas meneh. Ngerti kui, paklikku kaget. Dheweke ngabari wong-wong omahe kondisine eyangku. Pas dheweke nelpon aku arep ngabari kui, aku iso ngerungoke swarane sing isih gemeteren. Aku ora ngebayangke yen aku sing ono neng posisi paklike aku bakal sepanik opo.

Emotion: fear
Trauma yaiku perkoro sing utowo dampak sing ditimbulno polahe ono perkoro sing garai wmosine wong sampek notok tapi ora iso ngatesi. Nah trauma nag waktu cilik yaiku perkoro sing biyen cilike iku dadekno wong iku maeng sampek keweden utowo saking wedine ambek perkoro iku maeng. Jarene wong biyen perkoro iku maeng iso dadekno sawanen nag ora dijemokno ambek perkoro iku. Lah sing dadekno trauma nag waktu cilik yo macem, ono sing pas waktu cilik iku, digetak ambek diwedeni, terus ono sing ditabok ambek kewan, ambek liyan-liyane. Dadi akeh perkoro sing dadekno utowo sing dadi sebabe trauma nag waktu cilik terus kegowo sampek gede yo ono.

Emotion: sad
Ana salah sawijing film sing nggambarake kerugiane urip dewean. Film seri saka Korea iki judule Move to Heaven. Film iki nyeritakake petugas sing ngurusi wong sing seda lan urip dewean. Film sing akeh penggemare iki tayang ning Netflix tahun 2021. Petugas iki nduwe sindrom autis lan kerja karo bapake ning bisnis pengurusan wong seda. Banjur pas bapake seda, sing ngganteni paklike sing mantan petarung bela diri. Film iki nyeritakke urip wong Korea sing ora duwe keluwarga lan ora gelem nikah utawa duwe anak. Ning film iki uga ana cerita-cerita kepiye hubungan wong loro iki kanggo ngadepi tantangan kerja sing akeh sentimene. 

Emotion: sad
Koncoku iku tau ngandani, nag awakmu iku isin ambek gawe klambi sing ora sengojo kembar ambek wong liyo, yo awakmu gawe jaket ae, soale arang wong sing duwe jaket podo. Tapi masio podo iku biasane ora masalah polahe ancene jaket kembar iku wes lumrah. Tapi nag ancene ora kabotan ambek perkoro iku maeng yo ora masalah. Dadi iku maeng anjuran teko koncoku sing tau ngalami kawe kalmbi kembar ambek wong sing ora dikenal. Jarene deke iku yo isin se, soale ora wong sing dikenal, nag ancene wong sing dikenal yo bakal ora isin soale wes ngerti. Mangkane ben ora isin ambek ora bingung nag ngadepi klambi sing podo ambek wong liyo, ojo lali gowo jaket gawe nutupi iku maeng.

Emotion: shame
Dino iki aku dijak mlaku-mlaku karo mbak Ocha ambek mbak Ida. Awale awak dewe mek nongki nang Foodcourt. Enak-enak ngobrol, moro-moro klambine mbak Ocha kemoncrotan saos. Mergo risih, mbak Ocha langsung ngejaki gawe nggolek klambi anyar. Aku ambek mbak Ida melu ae. Pas nang toko klambi, mbak Ocha nggolek-nggolek klambi sing ukurane gede. Moro onok mbak-mbake sing ngampiri dan takon nggolek klambi ukuran opo. Mbak Ocha ngomong ukuran XXL. Mbak iku langsung ngomong gak onok. Mbak Ocha takon maneh, klmabi endi sing onok ukuran XXL. Ndilalah mbak iku mau tambah ngomong nek toko iki gak nyediakno klambi gawe wong gembrot koyok mbak Ocha. Aku ambek mbak Ida langsung mlongo, dan mbak Ocha sing kelewat emosi langsung ngelokno balik, “Owalah cungkring kakean cangkem” dan sampe dungakno toko iku cepet kukut. Mbari ngono aku ambek mbak Ida diseret metu karo mbak Ocha.

Emotion: angry
Nag jareku kleru nyelok wong iku asline rodok ngisine se, opo maneh iku nag kedaden nang panggonan sing akeh wonge. terus deke iku ambek konco-koncone yo tambah isine pol. Tapi nag jarene koncoku iku asline yo biasa ae seng penting mari keleru iku langsung jaluk sepuro ambek ngomong nag salah uwong. Soale asiki iku ono wong sing salah nyeluk tapi isek diterusno wae ben ora ketok nag salah wong padal sing dijak ngomong iku ora kenal. Nah nag koyok ngunuku opo gak tambah ngisin-ngisine wong liyo ambek awake dewe. Wes ketok keliru isek diterusno sampek suwe. Terus durung karoan wong iku maeng yo enak ambek waktu sing diserobot iku maeng.

Emotion: shame
Adil iku berarti ndeleh sesuatu nang panggone. Adil iku berarti gak abot sebelah, gak memihak, utowo madakno sing siji karo sing liyo. Berlaku adil iku berarti memperlakukan hak karo kewajiban dengan seimbang, gak mihak, dan gak ngerugikno pihak ndi ae. Dadi wong sing adil iku berarti uwong sing sikap sing gak memihak nang ndi ae kecuali nang kebenaran, guduk berpihak nang konco, suku, bangsa, utowo agama. Pokok endi sing tepak, iku sing dibelo, dan iku kudu objektif. Sikap adil iku identik karo perilaku ambek omongan sing konsisten. Nek uwong wes dicap adil karo wong liyo, pasti wong iku bakal didelok apik.

Emotion: angry
Ora gampang duweni kaluwarga sing wis pisah dhewe-dhewe. Iki uga dialami karo kancaku, Jihan. Ndek wulan wingi, Jihan dikabari kalo kaluwargane yen Bapak lan Ibune akhire mutusake kanggo pisah amarga wis ngerasa ora pas kanggo urip bareng-bareng. Ning omahe, klambine Bapake wis diusungi. Bapake mulih ning omah asline yaiku ing daerah Salatiga. Yen Ibune pancet manggon ana ing omah sing saiki. Jihan mung bisa pasrah. Dheweke uga wis diwenehi pilihan kanggo melu Bapak utawa ibu. Jihan milih kanggo melu Ibu wae. Sakjane Jihan ya sedih, nanging dheweke mung bisa donga supaya wong tuwane bisa tetep urip bagya senajan wis ora bareng maneh.

Emotion: sad
CPR yaiku salah siji cara nulungi pasien sing ngalami henti jantung. CPR kuwi singkatan saka cardiopulmonary resuscitation uga biasane dikenal nganggo istilah RJP (resusitasi jantung paru) ning bahasa Indonesia. CPR iki kalebu salah siji pertolongan marang situasi sing gawat darurat. Tujuan CPR iki mbalekake kemampuan napas para pasien lan uga mbalekake tekanan darah amarga henti jantung lan gagal napas sing luwih saka 8 lan 10 menit iki bisa marai kerusakan otak lan bisa ana potensi kematian sing luwih gedhe. Ben luwih efektif, CPR iki bisa dilakoni 2 wong. Pembagian tugase yaiku siji tugase kompresi jantung lan liyane mbuka dalan napas. 

Emotion: fear
Aku pas kuliah ngerusake buku sing paling tak senengi. Sebenere, buku kui ora rusak-rusak banget. Bentuke isi koyo buku lan tulisane isih iso kewoco nanging wis ora wangun meneh yen didadeke koleksi. Pas kui udan, aku lagi lungo karo katingku tuku keperluan pentas. Mergo udane ora rampung-rampung, awak dhewe mutuske nrabas udan senadyan aku ora gowo jas ujan. Tekan kampus, aku lansung buka tasku nyobo nyelametke barang-barangku. Sayange, buku kui wis kebacut teles. Bagian duwur karo ngisor kui wis luntur. Bejone, tulisane kui isih iso kewoco. Paling tinta tulisan neng duwur karo ngisor kui rodo luntur sitik. Sampule kui uga rodo dadi luntur. Padahal kui buku sing ora iso tuku neng jobo, soale sing nyetak mung dosenku tok.

Emotion: sad
Ana tradisi keluarga muslim sing wajib lan isih dipertahanke kanthi jaman saiki. Tradisi kuwi arane akikah. Akikah iki wujud rasa sukur marang Gusti amarga bayi lahir sehat lan ora ana kendala. Tradisi iki biyasane bisa dilakoni bar bayi lair utawa dina kepitu. Acara akikah iki dilaksanakake bareng karo njenengi anak. Aturan kanggo akikah iki sing disembelih kudu wedhus lan ora oleh ternak liyane. Kanggo putra nyembelih 2 wedhus, lan yen putri nyembelih 1. Wayah akikah iki ya dibarengake karo ndunga lan cukur rambut bayi kanggo simbol sedekah. Akikah iki wajib dilaksanakake amarga jare bisa nebus sedekah kanggo bayi ing awal panguripane. 

Emotion: happy
Jaman modern saiki akeh wong sing gunakno isu sarak kanggo politik ben akeh oleh suaro nang pemilu utowo pengen mecah persatuan antar kelompok. Nag jareku srengen polahe ngunuku ancene ora apik, opo maneh kabeh suku, agama, ambek budaya mesti ngulangi masalah kerukunan ambek persatuan. Nag ancene ono masalah ngunuku kudune didelok disek bener opo ora masalah SARA maeng. Soale nag cuman omongan sing ora jelas sumbere iku iso dadekno roso mangkel nang ati terus awak dewek gampang diade ambek golongan liyane. Kudune awak dewek kabeh sing urip nang negoro sing duwe pirang-pirang agama, suku, ambek budaya kudu ngerti masalah koyok ngeneki.

Emotion: angry
Yen awak dhewe sok-sok tetep kaget lan ono rasa ora nyangka yen bojone dhewe metheng. Padahal, awak dhewe wis secara sadar ngelakoke hubungan seks sing ono kemungkinan gawe bojone dhewe kui metheng. Sak durunge ngelakoke tes, awak dhewe uga iso delok tanda-tandane. Sing kesiji, bojone awak dhewe haid telat seko siklus sing biasane. Sing keloro, bojone dhewe kui kerep mual utowo mukok, terutama pas wektu isuk. Sing ketelu, bojone awak dhewe luwih kerep pipis timabange biasane. Sing kepapat, bojone dhewe kui luwih gampang ngeroso kesel lan dadi ngantukan terus. Sing kelimo, lan sing paling jengkel kui, bojone dhewe suasana atine gampang berubah utowo dadi luwih sensitif. Dhewke iso muring-muring neng perkoro cilik sing biasane biasa-biasa wae.

Emotion: surprise
Salah siji tipuan sing paling gedhe ning dunya yaiku ramalan kiamat ning taun 2012. Ramalan iki akeh diprediksi karo kalender tradisional kaya kalender Sumeria, kalender Cina, kalender Maori, lan uga kalender liyane. Ana siji kalender yaiku kalender hitung panjang sing tanggale mandhek ning tanggal  21 Desember 2012 lan diidentifikasi dadi dina akhir kiamat. Sing paling terkenal ning 2012 yaiku teori babagan Planet Nibiru, yaiku planet sing dadi kembarane planet bumi. Planet iki bakal nabrak bumi. Amarga kuwi, ning taun 2012 iki uga ana film sing nggambarake keadaane kiamat ning taun 2012. Ramalan iki dadi tipuan sing paling gedhe lan marai wong kaget uga bingung. 

Emotion: surprise
Jedhing kuwi dadi panggonan sing bisa nduduhake karakteristik wong sing nduweni omah, kaya misale yen jedhinge kuwi jorok lan jarang diresiki, kamangka bisa disimpulake yen wong sing ana ning omah kuwi uga ora peduli marang karesikane awak lan panggonan urip. Kamangka, jedhing iki kudu digatekake, salah sijine yaiku penataan lan kondisi keramik ning jedhing. Keramik jedhing iki kena cairan lan sering ana kontak marang barang sing najis. Banjur keramik iki kudu disikat kanthi resik lan ngilangi saka lumut-lumut ben ora lunyu. Kanggo ngilangi nyamuk lan kewan cilik, sawang laba-laba iki dadi bisa dadi panggon ndhog kewan-kewan kuwi lan uga bisa nularake penyakit. 

Emotion: disgusted
Trauma sing dirasa pas cilik kadang bisa metu maneh senajan kene wis gedhe. Yen trauma iki sayah suwi sayah nganggu kegiatan saben dina, ana apike kanggo ngikuti cara iki. Nomer siji, yen wis dirasa ora kuwat ngadepi trauma iki luwih apik priksa ning psikolog. Ning kono bakal diewangi kanggo ngadepi trauma lan bakal diewangi kanggo terapi. Nomer loro, yen misal liwat terapi ora bisa waras, biasane bakal diwenehi obat karo psikiater kanggo diombe supaya bisa ngilangin rasa keweden sing nemen banget nalika trauma iki teka. Sing terakhir yaiku aja lali dunga marang Gusti supaya dikuatna kanggo ngadepi trauma iki sing bisa metu kapan wae.

Emotion: sad
Hadiah kuwi bisa dadi cara nyenengake uwong. Sing paling seneng yaiku yen nampa hadiah sing ora disangka kaya sak liyane dina ulang taun. Mesti ana rasa kendheg nanging ya ana rasa bungah. Hadiah iki uga bisa dadi penyemangat lan bukti yen ana wong sing ngewenehi perhatian lan welas asih, salah sawijine guru. Yen arep ngewenehi kado, usahake bapak lan ibu guru ana ning kondisi sing normal lan ora ngalami kedadian apa-apa. Banjur golek informasi barang apa sing paling dibutuhake karo bapak lan ibu guru. Yen wes ana informasi, banjur bisa urunan ben ora kabotan mbayar utawa tuku kado. Kaping terakhir, yaiku ngewenehi kado ning wektu sing pas yaiku rampung pelajaran utawa istirahat. 

Emotion: surprise
Kadang wong iku mikire seje-seje nang perkoro sing diadepi nang ngarepe. Ono sing nganggep perkro iku ngisini, ono sing nganggep perkoro iku biasa ae. Nah perkoro sing dianggep ngisini iku yo macem-macem, karek wonge sing mikir ambek ngadepi maeng iku opo, nag ancene deke iku nganggep perkoro sing diadepi iku maeng ora ngisin-ngisine contohne ngentut sing basine ora ukur nang jero bis sampek wong pinggire kebasinen iku biasa yo bakal dadi perkoro sing biasa ae, tapi nang nganggep perkoro iku maeng dadi perkor sing ngisin-ngisine yo bakal dadi perkoro sing eleke megilan, masio iku maeng ora nang panggonan rame koyok ngunuku yo bakal tetep ngisini.

Emotion: shame
Aku tau moro-moro digepuk ambek koncoku pas ngombe banyu teko ngguri. Mari ngunu ake yo mesti mangkel ambek srengen, karo koncoku sitoke ngomong "ojo sampek srengen yo polahe bocahe maeng ora ngerti nag awakmu maeng ngombe". Akhire aku ora sido srengen. Mari ngunu kabeh wong sikolog yo akeh sing nganjurno nag ono perkoro opo ae ojo sampek marakno awakmu srengen soale iso dadekno pikiranmu ora iso mikir. Terus mari ngunu polahe srengen sing jenege tensi darah yo mesti munggah sing akhire iso dadekno darah tinggi. Nag wes dadi darah tinggi iso dadekno stroke, ambek sakteruse. Mangkane Kabeh tokoh agama utowo adat mesti nganjurno ojo gampang srengenenan utowo ngamukan.

Emotion: angry
Senadyan, khewan-khewan sing ono neng panggon sembeleh kui wis diiket nganggo tali tambang, awak dhewe tetep kudu ati-ati. Pas bakdo idul adha kui mesthi ono akeh khewan sing diiket neng cerak masjid utowo panggon sing dadi tempat sembeleh. Khewan sing biasane ono neng kono kui sapi lan wedus. Sing paling bahaya lan kudu awak dhewe gateke kui sapi. Soale, khewan kui duwe awak sing paling gedhe lan dheweke iso gajul nganggo sikil burine. Makane kui yen awak dhewe lagi liwat neng burine kudu ngati-ati. Awak dhewe iso kegajul lan balunge awak dhewe iso patah mergo kui. Khewan kui medeni banget soale, awak dhewe ora ngerti kapan dheweke bakal ngegajul wong sing neng burine.

Emotion: fear
Aku nduwe kanca sing usil banget lan uga sering ngerjani wong. Jenenge Abdi. Abdi iki seneng banget marai wong kebingungan. Salah siji korban usile Abdi iki yaiku mahasiswi anyar sing melu acara malam keakraban. Abdi iki salah siji bocah kepanitiaan ning divisi perlengkapan. Dekne teka dhisik ning penginepan lan ngecek kabeh persiapan. Nakale, dekne ngijolake tengeran jedhing kanggo putri lan tengeran kanggo putra. Pas para peserta teka, dekne ngakak kemekel amarga para mahasiswi bingung jedhinge ana urinoar nanging ora ana jedhing biasa. Banjur bocah-bocah iki kisinan lan Abdi diseneni karo ketua panitia. Nanging kuwi ya dadi guyonan sing paling diiling saka malam keakraban. 

Emotion: shame
Pas aku dolan nang pasar malem sing ono nang Kampung Inggris, aku dijak tuku jajan karo koncoku. Nah bocahe iku oleh jajan ora karoan pokoke opo sing disenengi mesti dituku. Aku sing ancene ora sepiro jajan yo mok delok tok mergo jajanane ora karoan. Terus mergo kewoan gowo tibake getoke bocahe iku maeng cicir nang lemah ambek jibrat ora karoan. Bocahe langsung piye ngunu mergo panganan sing disenenge maeng endute ora karoan. Terus aku sing ngerti yo ngomong "mangkane ati-ati ben ora cicir". Terus bocahe maeng iku jawab nag deke iku paling jember ambek panganan sing endut soale terus eman mergo ora kenek dipangan.

Emotion: disgusted
Saben isuk bunga diterna ibune ning sekolah . amarga omah e bunga ning jakarta melu bapak e pindah nggon kerjoan dadine budal sekolah saben dino mesti macet. mangkane bunga ditangekno ibune isuk pol ben ora kari sekolah e . ibune mesti moreng-moreng ning bunga yen bunga ora gelem tangi isuk. jarak e sekolahane bunga iki adoh pol mangkane kudu numpak montor. ora mung wayah budal sekolah macet e dalan iku nanging wayah mulih sekolah yo macet pol ditambah panas e jakarta entak entak ning sirah . bunga lan ibune kudu sabar sabar yen urip ning kawasan jakarta wis pasti ono sing jenenge macet. 

Emotion: angry
Cerita ketemu idola kuwi pancen cerita sing ora bisa dilalekake. Pas aku ning Korea lan melu festival, aku ngeliwati salah sawijining wong sing mirip banget karo penyanyi PSY, yaiku penyanyi Korea sing terkenal saka lagu "Gangnam Style". Wong kuwi nduwe esem sing kalem lan ora katon sombong. Jebul pas arep balik, aku ndelok wong kuwi munggah panggung lan tibake kuwi PSY temenan. Aku ora nyangka amarga aku bisa sepanggung karo PSY masio ora kolaborasi. PSY kuwi terkenal ning Korea amarga lagune sing semangat lan penak kanggo jogedan. PSY uga duwe agensi sing maju lan disenengi wong akeh. Sesuk yen ana rejeki, aku pengen ketemu karo PSY maneh lan njaluk foto. 

Emotion: happy
Jin utowo hantu iku paling sering ganggu menungso iku pas wong lagi turu. Diganggune iku isok teko ngimpi sampe marai wong iku tindihen. Awak dewe sebagai wong muslim isok ngelakoni hal-hal tertentu ben gak diganggu pas turu. Onok beberapa cara. Siji, ojok lali wudhu pas kate turu. Loro, turu madep kiblat. Telu, moco dungo-dungo sing akeh. Dungo iku meliputi teko dungo kate tuku, syahadat, ayat kursi, Al-Fatihah, An-Nas ping telu, Al-Falaq ping telu, Al-Ikhlas ping telu, dungo gawe wong tuwo, ambek dungo gawe dunyo akhirat. Iku mau cara-cara sing isok dilakoni gawe awak dewe wong muslim sak durunge turu ben gak dinganggu jin utowo hantu.

Emotion: surprise
Kacilakaan mobil utowo montor kui neng dalan pancen medeni. Ora ono wong sing gelem dadi korban. Wong sing delok wae wis ngeroso ngilu opo meneh sing langsung ngerasake. Penyebabe kacilakaan kendaaran kui iso disebabke seko kendaraane dhewe. Kendaaran, mobil lan montor, sing kurang apik iso nyilakake pengandarane lan wong liyo. Sing iso nyebabke kecalakaan kui salah sijine rem sing ora pakem. Pengendara pas lagi delok dalan sing bahaya dadi ora iso ngerem mendadak utowo ngerem darurat. Sak liyane kui ora nganggo koco spion sing bener kui uga iso marake kecelakaan. Terus ban sing gundul kui uga gawe ora stabil kendaraane awak dehwe dadi gampang tibo.

Emotion: fear
Sing diarani sedeh polahe urip dewe iku macem-macem. Ono sing temen-temen urip dewe koyok wong ora duwe keluarga, Ono sing campur wong akeh tapi rumongso urip dewe, ambek ono sing ngarani nag deke iku urip ijen padahal akeh kancane nag pinggire. Dadi sing darani sedeh urip dewe iku karek wonge sing ngelakoni ambek wong sing nag pinggire sing wani ngarani nag wong iku maeng urip ijen. Soale kabeh iku maeng karek lingkungan sosiale sing garai wong iku maeng ngalami kesedehan urip dewe. Mangkane kadang ono wong sing akeh koncone tapi deke iku koyok-koyok urip ijen soale koncone akeh sing ora ngregani wong iku, mboh polahe sifate sing elek, utowo polahe wonge aneh yo ora ero.

Emotion: sad
Dino iki, aku dijaki dulurku gawe nang Ramayana. Mergo awak dewe gak onok sing nduwe SIM, akhire awak dewe berangkat numpak angkot bareng-bareng. Engkok bakal transit gawe ganti angkot nang Ramayana ne, dadi engkok mandek nang ngarep SPBU buru ngetem angkot arah Ramayana. Pas aku ndelok SPBU, aku langsung nyaut ‘kiri pak!’ dan langsung digepuk karo dulurku. Jarene guduk SPBU sing iki, tapi sing sijine maneh. Aku langsung isin puol. Opo maneh saiki angkote temenan mandek. Terus mergo gak onok sing mudun, akhire onok ibu-ibu sing ngalah dan mudun nang kono. Aku sing wes isin pol mek isok nunduk mbasio dulurku wes ngguyu kemekelen mergo kebodohanku.

Emotion: shame
Aku tau jumbul mergo delok film terus moro-moro iku langsung metu raine kuntilanak. Neg tak pikir asline iku yo ora medeni lok, tapi sing garai maleh jumbul iku suasana sing digeleh nang film iku maeng sing garai dek-dekan terus marakno pikiran iku plas-plas, terus langsung wet ditokno raine kunctilanak sing medeni, nag ngunu masio wong sing kendele megilan yo tetep jumbul-lah. Apomaneh sing koncoku sing nang pinggerku moro getak sisan yo tambah dredeke pol lah aku. Wes jumbul polahe delok raine kuntilanak maeng terus digetak sisan. Yo asline nag jumbul sing kenemenen iku yo ora apik soale iso dadi gilamen sing ora mari-mari akhire dadi trauma.

Emotion: surprise
Bayar zakat iku dadi salah siji teko limang rukun islam sing wajib dilakoni. Onok rong jenis zakat, yaiku zakat fitrah karo zakat mal. Zakat mal iki zakat sing wajib ditokno ambek wong sing memenuhi syarat. Nang Indonesia, zakat mal iki identik karo tabungan, duit, perdagangan, emas, utowo perak. Wong nek wes nduwe harta sing nilaine setara karo 85 gram iku wes wajib gawe ngetokno zakat mal. Zakat mal iki ditokno pisan sak tahun. Gawe awakmu sing nduwe harta berlebih dan wes mencapai nisab e, ojok lali gawe zakat mal lho rek. Hukume iku wajib, dadi nek gak ngelakoni awakmu bakal duso.

Emotion: surprise
Wong sing wedinan nag ambek banyu biasane iku ora iso ngelangi, nah kanggo wong sing ngunuku ancene dikongkon ngulinakno ambek banyu ben ono opo-opo iku ora kagok, opo maneh nag nang daerah sing ancene rawan  karo banjir, yo tambah disarannno latihan ngelangi ben tatak ambek ora wedian. Ket jaman biyen sing jenenge ngelangi iku mesti disaranno karo wong tuo ben iso ngadepi bencana sing jenenge banjir mergone nag ora ngunu engko bakal kewoan nag ono perkoro koyok banjir maeng. Dadi nag iso yo kudu dilateh ben ora wedi ambek klelep polahe ora kulino ambek banyu terus yo kudu iso sinau ngelangi ben ora kagok nag apan ngadepi perkoro banjir maeng.

Emotion: fear
Roso wedi polahe delok setan iku yo ora nggumun se, soale rupane setan iku medeni, ora koyok barang sing dipetuki menungso. Koncoku sing tau diketoki gendruwo ae saiki nag dijak metu bengi wes ora tau gelem mergo saking wedine nag kebalenan mane. Roso koyok ngunuku kudune nang diilangno soale nag ora nang diilangno bakal keterusan terus garai wong iku maeng ora wani lapo-lapo nang kondisi sing podo pas dipetuki setan iku maeng. Yo jane ora atek wedi nemen-nemen wong setan kan mok ngetok sedelok terus ora bakal iso ngetok terus soale ancene seje alam. Tapi sing jenenge wong wes kadong keweden ambek trauma yo mesti ae bakal wedi.

Emotion: fear
Ngilokna wong liya iku tindakan sing ora disenengi karo Gusti Allah. Wong sing senengane ngilokna wong liya iku sejatine wong sing sombong kan ngerasa awake dhewe sing paling bener lan paling apik. Tuladhane wong sing seneng ngilokna wong liya elek, dheweke wis mesti ngerasa yen awake iku wong sing paling ayu utawa bagus. Ngilokna fisik iku uga kaya ngilokna Allah sing wis nyiptakake manungsa. Allah nyipatakake manungsa karo fisik sing beda-beda iku tujuane supaya manungsa dadi bersyukur lan bisa nrima apa anane. Ora malah kanggo bahan ngilokna wong liya. Mula kene yen beriman karo Allah aja nganti ngilokna fisike wong liya, ya!.

Emotion: angry
Ancaman militer iku ancaman sing nganggo kekuatan bersenjata sing terorganisasi terus dinilai nduwe kemampuan mbahayakno kedaulatan negara, keutuhan wilayah negara, ambek keselamatan segenap bangsa. Onok akeh jenis ancaman militer sing tercantum nang UU nomer 3 tahun 2002 nang penjelasan pasal 7 ayat 2 tentang agresi. Nang kene bakal dijelasno papat di antara akehe jenis ancaman militer. Siji, agresi. Agresi iku berupa penggunaan kekuatan bersenjata ambek negara liyo sing bakal ngaruh nang kedaulatan negara, keutuhan negara, ambek keselamatan warga kono. Lono, pelanggaran wilayah. Maksute iku tindakan ngeleboni wilayan tanpa izin, bah iku nganggo pesawat utowo kapal. Telu, spionase. Maksute iku kegiatan teko intelijen sing dilakoni gawe ngentokno informasi utowo rahasia militer utowo negara. Papat, sabotase. Kegiatan iki dilakoni gawe ngerusak instansi penting militer utowo objek vital nasional dan isok mbahayakno keselamatan bangsa.

Emotion: fear
Awak dhewe sok ketemu telek khewan neng dalan. Biasane kui awak dhewe nemoke telek jaran sing geret delman utowo telek-telek wedhus sing bar diangon. Yen awak dhewe delok telek -teluk kui meding awak dhewe hindari. Soale, kui uga iso gawe reged omahe dhewe. Misale, awak dhewe ora sengojo ngelindes telek kui nganggo ban montore dhewe. Padahal montor kui pas wengi mlebu omah. Mergo neng bane ono teleke, omahe dhewe dadi mambu. Yen misale, awak dhewe midak kui nganggo sendal. Pas sendale ditotok neng rak, telek uga melu nempel neng kasut lan sandal-sandal sing liyo. Makane kui, timbangane awak dhewe kudu ngerisiki omah utowo kendaraane dhewe, mending awak dhewe hindari telek kui neng dalan.

Emotion: disgusted
Aku ora ngerti opo jurusan sing kudu tak pilih neng kuliah pas SMA. Aku mung iseng wae milih Sastra Indonesia pas jalur SNMPTN. Alesane uga simpel, aku yakin karo bijiku pas sekolah kui aku bakal ketompo ning kono. Nanging, aku ora ngerti pelajaran koyo ngopo sing iso tak jepuk kanggo bekel golek gawean. Aku ora ngerti kui tekan aku mlebu neng kelas filologi. Elmu filologi kui bidang ilmu sing selama iki tak goleki. Aku seneng karo sejarah lan aku uga seneng karo nasihat utowo kebijaksaan seko nenek moyang. Rong perkoro kui mlebu neng pelajaran filologi. Filologi kui ilmu sing mempelajari babagan teks utowo naskah kuno.

Emotion: happy
Marah tanpa penyebab iku akeh banget penyebabe. Salah sijine iku gangguan mental sing onok nang njero awak dewe. Ben eroh gangguan mental opo sing diderita awak dewe, awak dewe kudu konsultasi nang psikolog utowo psikiater. Rong ahli iku isok ditemoni nang Rumah Sakit. Salah sijine iku Graha Amerta. Nek awakmu butuh mrono, tutono rute iki. Berangkat teko jalan Walikota Mustajab, mlaku lurus. Jupuk jalur kiwo nang jalan Mayjen Prof. Dr. Moestopo dan terus dalan tuti dalan iku. Nek ketemu Rumah Sakit Husada Utama, awakmu belok nengen nang jalan Dharmawangsa. Mbari ngono, belok ngiwo nang jalan Airlangga. Engkok tujuane onok nang kiwo dalan.

Emotion: angry
Kejebak macet kui mesthi marai mangkel. Awak dhewe ora gelem wektu duwe entuk gur mung dalan. Awak dhewe uga bosen neng jero mobil utowo neng duwur montor ora iso ngopo-ngopo. Seko penyababe, macet kui akeh jenise. Sing pertama, macet mergo preinan. Pas lagi preinan dowo, akeh wong sing pengen plesiran utowo dolan, dadine kendaran dadi numpuk neng dalan. Sing keloro, macet mergo mudik. Pas nyeraki bakdo kui akeh wong sing arep baling neng desone dhewe-dhewe. Biasane kui sakdurunge bakdo sing macet seko arah kulon, yen bar bakdo seko arah wetan. Sing ketelu, macet mergo bencana alam. Iso wae ono tanah longsor utowo wit tibo sing ngalangi dalan. Iso uga dalan kui lagi keno banjir bar udan deres.

Emotion: angry
Penyakit mental hyperarousal kuwi salah siji penyakit sing disebabake saka komplikasi PTSD. Hyperarousal iki duwe akibat sing luwih gedhe saka PTSD yen ora cepet ditangani. Penyakit iki dipicu saka pengalaman sing marai trauma utawa marai emosi penderitane ora stabil. Pengalaman sing paling sedih uga bisa dadi pemicu penyakit iki. Penyakit iki ora mung insomnia, tapi efeke bisa ning jantung lan nyebabake aritmia utawa denyut jantung sing ora stabil. Hyperarousal uga bisa nyebabake mimpi sing ala kanggo penderitane. Penyakit iki uga nyebabake penderitane wedi lan ora wani ngadepi marabahaya lan masalah. Penyakit iki nduwe jangka wektu sing luwih dawa lan luwih angel diobati. 

Emotion: sad
Keno PHK kui, hal sing paling ora ngepenake kanggo akeh wong, salah siji karo wong-wong enom sing lagi ngerintis karire. Dee wes ngeliwati akeh penolakan ben entuk gawean kui nanging akhire dipecat uga. Naning, mergo isih enom kui awak dhewe kudune ora sedih-sedih banget. Emang, awak dhewe dadi ora duwe gaji utowo penghasilan kanggo ngecukupi kebutuhan utowo kepenginan. Sisi positife, awak dhewe mungkin dihindarke seko gawean sing ora cocok. Iso wae selama iki awak dhewe tetep ono neng gawean kui mergo gajine dudu mergo awak dhewe seneng karo gaweane. Awak dhewe dadi iso jajal gawean ning bidang sing bedo supoyo awak dhewe iso entuk gawean sing sesuai karo kemampuan lan minate dhewe.

Emotion: sad
Plagiat iku akeh banget kedaden nang dunia akademik, terutama nang dunia perkuliahan. Hampir nang kabeh jurusan iku pasti tau onok kasus plagiarisasi. Tapi plagiarisasi iku bakal gampang banget gawe kedeteksi nek awakmu kuliah nang jurusan Sastra Indonesia. Nang jurusan iki, kemampuan menulis iku bener-bener diutamakno dan gak bakal isok awakmu ngeplagiat nang kene. Hal iki mergo dosen e iku bakal eroh endi tulisan sing asli ambek tulisan sing jiplakan. Gaya bahasane wong siji ambek wong liyo iku bedo, dan kabeh dosen nang jurusan Sastra Indonesia isok ngenali kabeh gaya bahasane para mahasiswane. Dadi nek salah siji mahasiswa sing biasane gaya bahasane koyok A, terus moro onok tugase sing nganggo gaya bahasa B, pasti bakal konangan.

Emotion: angry
Autophobia kuwi salah siji jenis fobia sing wedi marang urip dewean lan ora ana sing ngancani. Fobia iki pancen ora kalebu gangguan mental parah nanging tetep wae ngerasa ora nyaman lan ngerasa gugup. Wong sing nduwe fobia iki nduwe perasaan kudu dikancani wong terus lan ora bisa nang ngendi-ngendi dewean. Senajan fisike aman, wong sing kena Autophobia iki sering ngerasa ora aman saka maling, wong sing ora dikenal, suasana sing sepi, ora disenengi wong lan ditinggal. Gejalane uga meh padha karo fobia liyane yaiku keringeten, ndredeg, sesek napas, mumet, gangguan pencernaan, lan uga sak panunggale. Autophobia iki uga bisa ngganggu urip secara sosial. 

Emotion: fear
Wong tuoku biyen tau ngandani nag awakmu ora wani dewean yo awakmu kudu moro nang wong kaeh ben wedi, iku pas aku isek cilik. Tapi pas aku wes rodok gedeh, wong tuoku ngomong nag awakmu isek wedi nag dewean paranono opo sing garai awakmu wedi ben awamu iku ero opo sing marakno awakmu wedi. Terus nag iso dolano sing adok ambek gembulo karo wong akeh ben awakmu iku duweni mental karo pikiran sing resik ora endot koyok areng. Dadi kanggo wong sing ancene wedian ang dewean iku yo kudu iso latihan ngadepi wedine gal saitik ben ora tau ambek ora ketalep nag wes kadung ketalep ambek wes kacel mesti bakal ewo ngilangnoe.

Emotion: fear
Saiki, panggon wisata kolam renang iku wes akeh banget dan mesti dadi destinasi favorit e wong-wong. Salah sijine iku Waterpark. Nang Waterpark, gak mek onok kolam renang tok, tapi onok sisan panggon dolen banyu sing asik. Mangkane iku sing dolen mrono iku gak mek uwong sing isok renang tok, tapi uwong sing gak isok renang pisan. Gawe awakmu sing gak isok renang, usahakno tetep onok nang area kolam sing awakmu sek gaduk. Gak usah nang panggon sing jero banget. Soale tujuane nang Waterpark iku kan gawe seneng seneng, guduk gawe lomba renang. Dadi mending nggolek aman ae, timbang engkok awakmu kelelep nang Waterpark tambah ewoh kabeh.

Emotion: fear
Akhir-akhir iki lagi akeh banget cerito uwong sing gak sengojo ndelok hantu mboh nang ndi. Ngomonge de’e mek meneng tok, tapi moro ketok onok sesuatu putih-putih lewat. Onok sisan sing ngomong nek de’e diketoki hantu iku nang panggon tertentu tok. Nek semisal awakmu sisan ngalami iku, ojok lali gawe moco ayat kursi sing akeh. Ayat kursi iki dijupuk teko Al-Qur’an yaiku surat Al-Baqoroh ayat 255. Ayat kursi iki nduwe arti memohon perlindungan nang gusti Allah SWT. Hal iku sing marakno ayat iki isok dadi ayat pengusir sekaligus ayat sing paling diwedeni karo setan. Dadi nek awakmu diganggu karo setan, akeh-akeh moco ayat kursi.

Emotion: surprise
Aku duwe kanca saka Papua sing kuliah ning Jawa jenenge Belda. Belda iki mahasiswa sing oleh beasiswa langsung saka pemerintah kanggo daerah tertinggal lan diwenehi kesempatan kanggo kuliah ning kampus kanggo mbangkitake semangat bocah sing urip ning pedalaman kanggo sekolah. Belda iki bocahe apikan lan dadi kanca sing lucu uga pinter ning kelas. Dekne uga aktif ning kampus. Nanging ing sawijining dia, Belda iki mlebu kuliah nanging karo rupa sing nesu-nesu amarga ning kendaraan umum mau ana bocah sing ngundang lan ngece dekne amarga dekne saka Papua. Jarena dekne pegel amarga sing ngomongi kuwi wong sing wis gedhe lan kudune ngerti babagan iki. 

Emotion: angry
Akeh wong sing seneng ngopeni kewan nanging ora peduli marang lingkungan sosiale. Jaman saiki, wong padha ngopeni kewan kaya kucing uga kelinci sing kotorane mambu lan bisa ngganggu tanggane nanging ya tetep ora peduli senajan wis ditegur. Kotoran sing ora cepet diresiki iki bisa ngundang penyakit kaya infeksi pernapasan uga penularan penyakit kewan marang menungsa. Rusuhe kandhang iki uga dipercaya bisa marai angel nduwe keturunan. Kamangka, para bocah kos saikil luwih teges babagan aturan nggawa kewan peliharaan lan malah ngelarang amarga ben ora ngganggu lan ngerusak hubungan sing ana ning kosan amarga kotoran kewan kuwi mambune bisa mbuleng lan marai mual. 

Emotion: disgusted
Mbujuk iku salah siji tindakan sing paling gak disenengi ambek kabeh uwong, tapi sek akeh dilakoni sisan. Onok akeh penyebab wong iku mbujuki. Mulai teko ben ketok apik, nutupi kesalahan, dan akeh liyane maneh. Padahal kebiasaan mbujuk iku marakno rugi nang awak dewe dan isok berujung isin karepe dewe pas konangan. Teko kono, awak dewe kudu mulai leren gawe mbujuki. Cara gawe ngatasi mbujuk iku koyok ngene. Siji, golek opo sing dadi penyebabe ben isok nyegah gawe mbujuk. Loro, terapno batesan. Telu, ilangno pikiran elek nek awakmu kate ngomong jujur. Papat, terimo kenyataan. Limo, kelola stres. Terakhir, konsultasi nang pihak profesional.

Emotion: shame
Urip ing donya iku sawang sinawang. Dadi manungsa uga kudu bisa urip jejer karo makhluk liyane. Salah sijine lelembut. Barang alus kaya lelembut ngene iki ora bakal guda utawa ngamuk ning manungsa yen ora diganggu. Sawalike, barang alus kaya ngene bakalan ngguda banget nalika panggone dirusak utawa diusik. Lelembut wis duwe panggon sing wis dianggep dadi omah utawa sarange karo lelembut liyane. Biasane panggon sing wis ora tau dinggoni, peteng, lan rusuh. Mulane yen ana panggon kaya ngono aja nganti dirusak, aja nganti diusik, lan aja nganti diganggu. Yen pengin ngeresiki utawa mindah apa-apa, kudu ijin dhisik ya supaya loro karone ora ngerasa keganggu!. 

Emotion: surprise
Bahan sing apik gawe kampas rem iku material sing nduwe koefisien gesek sing apik gawe teromol utowo cakram rem. Biasane, koefisien gesek kampas rem iki bakal berkurang seiring karo mundake temperatur kampas ambek teromol utowo cakram. Proses iki sing disebut fading dan suwe suwe isok beresiko kedaden brake fading. Brake fading iki peristiwa rem blong sing terjadi mergo kampas rem kelangan traksi nang teromol, dadi kampas rem isok dikondo gak gaduk nang teromol e sing marakno gak onok gaya gesek iku mau. Biasane koyok ngene iku mergo rem bekerja terlalu abot sing marakno peningkatan panas nang kampas rem. Fenomena brake fading iki paling sering terjadi nnag rem teromol sing onok nang bus utowo truk.

Emotion: fear
Pas aku KKN biyen kui, aku ngepasi karo bakdo idul adha. Aku lan konco-koncoku setim kui dadi ngewangi panitia kurban neng kono. Awak dhewe ngewangi ngetok-ngetoki daging sing wis disembeleh lan ngirim-ngirimi daging sing wis dibungkusi neng omah-omah ning kampung kui. Nanging pas kui, ono koncoku sing ora ngewangi seko awal tekan akhir acarane kui. Dheweke dudu ora kepengen ngewangi, nanging dheweke ora iso. Dheweke ora kuwat ngambu daging sing amis koyo ngono kui. Dheweke jijikan karo ambu sing amis-amis. Dadi dheweke mung ngewangi awak dhewe pas bagi-bagi. Kui wae itungane dheweke ngancani, soale dheweke tetep ora wani cerak-cerak karo kantong sing isine daging.

Emotion: disgusted
Akeh hubungan keluarga sing remuk pas lagi jaman-jamane pemilu 2019 wingi. Wong-wong iso tekan ora seneng karo angota keluargane dheweke mergo beda pilihan presiden pas kui. Ora mung kui, wong-wong uga akeh sing podo saling benci mergo ora seneng karo ras, agama, utowo suku tertentu. Keluargaku termasuk sing hubungane dadi rada renggang mergo kui. Budhe ke ono sing luwih dukung Prabowo lan budhe sing liyane ono sing dukung Jokowi. Sing dukung Prabowo kui alasenane luwih Islami yen milih sing liyane kui umat Islam kui iso makin terpuruk. Akeh-akehane sing dukung Prabowo kui ora seneng karo etnis Tionghoa. Budhe-budhe kui tekan meneng-menengan pas pemilu kui. Malah ono sing tekan metu grup keluarga barang.

Emotion: angry
Dino iki Firda lagi entok jadwal gawe WFH, sing berarti de’e bakal njogo omah soale kabeh yo podo kerjo ambek sekolah. Pas jam 10, adike sing TK moleh. Buru tutuk omah, Firda kaget ndelok adike nangis gero-gero. Akhire Firda langsung ngampiri adike dan takon opo’o. Adike Firda ngomong nek de’e di-bully mergo gak eroh panganan jenenge sushi. Mergo iku, de’e dilokno kampungan ambek konco koncone. Dan adike iku keweden pol sampe gak gelem melbu sekolah maneh sesok e. Firda akhire nuruti njaluk e adike dan njarno arek iku gak melbu sekolah sak dino. Sesok, de’e wes niat gawe lapor nang guru sekolah e adike ben tindakan bully iku ndang ditindak dan adike isok sekolah dengan tenang maneh.

Emotion: fear
Wong sing nang dunyo iku roto-roto nag ono panganan endut yo mesti rodok mangkel ambek jember mergo rupane sing ora kenek dipangan. Nah endut iku maeng yo karek delok endute kenek opo, nah kenek barang sing ancene ora rusoh yo ora bakal jijiki, tapi nag sampek kenek barang sing ancene jijiki yo bakal jijik sing delok maeng. Nah nag ancene kadung ketok perkoro ngunuku sing tepak yo palang mireh wae ben ora ketok moto mergo nag ketok perkoro ngunuku kanggo wong sing seneng panganan mesti iso dadekno kelengan terus nag ancene mangan panganan. Mangkane wes palang mireh wae ben ora sampeh dadekno ilingan perkoro sing elek.

Emotion: disgusted
Ulan wingi pas aku dolan ambek koncoku nang alun-alun kota Bakpiah, koncoku moro-moro mandek ambek ngombe banyu, terus moro-moro kelakoane iku aneh. Pas tak takoni lapooh kok ngunu iku? deke ngomong "aku kok ngeroso koyok bocah sekolah ambek wong iku yo". Terus pas aku noleh, aku guyu ngakak sampek wetengku loyo polahe nag ngarep klambine podo ambek wong-wong sing wisata sak bes maeng. Nah koncoku sing wes kisinen terus akhire nyela jaketku gawe nutupi klambine sing podo maeng. Terus pas liwat pinggire tak beroki "mas anggotamu kari siji nang kene lok, iki jaketan". Terus koncoku miso-miso soale wes kisinen ambek raine ambange pol.

Emotion: shame